'ศิรดาพาชิม ... รีวิทุกอย่างที่กินได้'

บังเอิญได้ไปทำธุระที่เซ็นทรัลลาดพร้าว และบังเอิญ (อีกแล้ว) เดินผ่านไปที่ชั้น 3 แล้วได้กลิ่นหอมของขนมอบใหม่ๆ หันหน้าไปก็เจอร้าน 'Danish Bar' เขาว่าเป็นร้านมาจากญี่ปุ่นแหละ ทนกลิ่นยั่วยวนนั้นไม่ได้ เลยสั่งขนมนั่งรอตามระเบียบ

:: FOOD ::
Danish Bar Maple : 65 บาท
แป้งเดนิชอบร้อนๆ หอมกลิ่นน้ำเชื่อมเมเปิ้ล ข้างนอกกรอบ ข้างในเหนียวนุ่ม รสชาติใช้ได้ ใครที่ชอบกินขนมแนวแป้งล้วนไม่มีไส้น่าจะถูกใจไม่ใช่น้อย

Berry Cream Eclaire : 89 บาท
เป็น Danish รส Crunch Sugar อบร้อนๆ สอดไส้ด้วยซอฟครีมรสนม แต่งหน้าด้วยเบอร์รี่ (แช่แข็ง) และเกล็ด White chocolate การเอาไอศกรีมใส่เข้าไปในเดนิชร้อนๆนอกจากจะทำให้ไอศกรีมละลายแล้ว ยังทำให้แป้งขนมเหนียวขึ้นมาทันทีด้วย ตัวไอศกรีมเนื้อไม่ค่อยเนียน ยังเป็นเกล็ดน้ำแข็งอยู่ รสชาติหวาน ไม่ค่อยมีรสนม เบอร์รี่แช่แข็งเปรี้ยวแบบขนมกลบไม่อยู่ ไม่ค่อยโอเค กินแบบเดี่ยวๆดีกว่า

แอบเคืองพนักงานนิดหน่อย ที่ปล่อยให้เราสั่งน้ำเปล่า ทั้งๆที่ที่ร้านก็มีน้ำเปล่าให้บริการ ส่วนตัวไม่ค่อยชอบกินขนมที่เป็นแป้งล้วนอยู่แล้ว เลยไม่ค่อยอินกับร้านนี้เท่าไหร่